La Serĉado de la Vivo

La Serĉado de la Vivo estas libro de Fujio Egami (江上 不二夫, 1910-1982), en traduko el la japana al Esperanto de Kikunobu Matuba eldonita en 1971 per la eldonejo de Japana Esperanto-Instituto. Konforme al sia titolo, la popularscienca verko intencas popularigi kaj en facila lingvaĵo klarigi kiel funkcias la bioĥemiaj bazaj mekanismoj, enzimoj, digesto kaj fermentado, vitaminoj kaj hormonoj, adenozina trifosfato, universala energiotransportilo en vivantaj organismoj, deoksiribonuklea acido (DNA) kaj la bazaj mekanismoj de genetiko. Tiel do, temas pri baza bioĥemia lernolibro esperantlingva. La libro origine en Japanio eldoniĝis sub la titolo  «生命を探る» ("esplorante la vivon") kaj eldoniĝis kadre de popularscienca serio de la eldonejo Ivanami Ŝoten (岩波書店), en pluraj eldonoj, la lasta en 1980 - la esperanta versio publikiĝis kun eksplicita permeso kaj subteno de la origina eldonejo.

Vidu ankaŭ
 Nia Korpo. Anatomio kaj fiziologio de la homo por laikoj, de Nishi Seiho en 1961
 Fakverko:Biologio
 Fakverko:Medicino

 Eksteraj ligiloj 

 noto pri la libro en la libroservo de UEA
 noto pri la libro en la brazila Biblioteko Carlos Domingues

Kategorio:Scienca literaturo
Kategorio:Sciencaj libroj
Kategorio:Esperanto-libroj aperintaj en 1971
Kategorio:Japana lingvo